CELEX: C2007/199/16
Language: fi
Date: 2007-08-25 00:00:00
Title: Asia C-73/06: Yhteisöjen tuomioistuimen tuomio (neljäs jaosto) 28.6.2007 (Finanzgericht Kölnin (Saksa) esittämä ennakkoratkaisupyyntö) — Planzer Luxembourg Sàrl v. Bundeszentralamt für Steuern (Kuudes arvonlisäverodirektiivi — Direktiivin 17 artiklan 3 ja 4 kohta — Arvonlisäveron palautus — Kahdeksas arvonlisäverodirektiivi — Maan alueelle sijoittautumattomille verovelvollisille suoritettava arvonlisäveron palautus — Direktiivin 3 artiklan b alakohta ja 9 artiklan toinen kohta — Liite B — Todistus verovelvollisuudesta — Oikeudellinen ulottuvuus — Kolmastoista arvonlisäverodirektiivi — Yhteisön alueelle sijoittautumattomille verovelvollisille suoritettava arvonlisäveron palautus — Direktiivin 1 artiklan 1 alakohta — Taloudellisen toiminnan kotipaikan käsite)

25.8.2007   
            
            
               FI
            
            
               Euroopan unionin virallinen lehti
            
            
               C 199/10
            
         Yhteisöjen tuomioistuimen tuomio (neljäs jaosto) 28.6.2007 (Finanzgericht Kölnin (Saksa) esittämä ennakkoratkaisupyyntö) — Planzer Luxembourg Sàrl v. Bundeszentralamt für Steuern
   (Asia C-73/06) (1)
   
   (Kuudes arvonlisäverodirektiivi - Direktiivin 17 artiklan 3 ja 4 kohta - Arvonlisäveron palautus - Kahdeksas arvonlisäverodirektiivi - Maan alueelle sijoittautumattomille verovelvollisille suoritettava arvonlisäveron palautus - Direktiivin 3 artiklan b alakohta ja 9 artiklan toinen kohta - Liite B - Todistus verovelvollisuudesta - Oikeudellinen ulottuvuus - Kolmastoista arvonlisäverodirektiivi - Yhteisön alueelle sijoittautumattomille verovelvollisille suoritettava arvonlisäveron palautus - Direktiivin 1 artiklan 1 alakohta - Taloudellisen toiminnan kotipaikan käsite)
   (2007/C 199/16)
   Oikeudenkäyntikieli: saksa
   Ennakkoratkaisua pyytänyt tuomioistuin
   Finanzgericht Köln
   Pääasian asianosaiset
   
      Kantaja: Planzer Luxembourg Sàrl
   
      Vastaaja: Bundeszentralamt für Steuern
   Oikeudenkäynnin kohde
   Ennakkoratkaisupyyntö — Finanzgericht Köln — Jäsenvaltioiden liikevaihtoverolainsäädännön yhdenmukaistamisesta — maan alueelle sijoittautumattomille verovelvollisille suoritettavaa arvonlisäveron palautusta koskevat yksityiskohtaiset säännöt, 6.12.1979 annetun neuvoston kahdeksannen arvonlisäverodirektiivin 79/1072/ETY (EYVL L 331, s. 11) 3 artiklan b kohdan ja B liitteen sekä jäsenvaltioiden liikevaihtoverolainsäädännön yhdenmukaistamisesta — yhteisön alueelle sijoittautumattomille verovelvollisille suoritettavaa arvonlisäveron palautusta koskevat yksityiskohtaiset säännöt, 17.11.1986 annetun neuvoston kolmannentoista arvonlisäverodirektiivin (EYVL L 326, s. 40) 1 artiklan 1 kohdan tulkinta — Arvonlisäveron palautus sellaiselle toisen jäsenvaltion alueelle sijoittautuneelle verovelvolliselle, joka on kolmanteen maahan perustetun yhtiön tytäryhtiö — Arviointiperusteet, joilla toimipaikka katsotaan maan alueelle sijoittautuneeksi — Käsitteet ”taloudellisen toiminnan kotipaikka” ja ”kiinteä toimipaikka, josta liiketoimia suoritetaan”
   Tuomiolauselma
   
               1)
            
            
               Jäsenvaltioiden liikevaihtoverolainsäädännön yhdenmukaistamisesta — maan alueelle sijoittautumattomille verovelvollisille suoritettavaa arvonlisäveron palautusta koskevat yksityiskohtaiset säännöt — 6.12.1979 annetun kahdeksannen neuvoston direktiivin 79/1072/ETY 3 artiklan b alakohtaa ja 9 artiklan toista kohtaa on tulkittava siten, että direktiivin liitteessä B olevan mallin mukaisen todistuksen perusteella voidaan lähtökohtaisesti olettaa, että asianomainen on arvonlisäverovelvollinen siinä jäsenvaltiossa, jonka alaisuuteen todistuksen antanut veroviranomainen kuuluu, ja että verovelvollinen on sijoittautunut tähän jäsenvaltioon.
               Nämä säännökset eivät kuitenkaan merkitse sitä, ettei sen jäsenvaltion veroviranomaisella, jossa ostoista suoritetun arvonlisäveron palautusta haetaan, olisi oikeutta epäselvissä tilanteissa selvittää yhteisön arvonlisäverosäännöksissä tätä varten säädettyihin hallinnollisiin toimenpiteisiin turvautumalla, onko yrityksellä, jonka osoite on mainittu tässä todistuksessa, taloudellista todellisuuspohjaa.
            
         
               2)
            
            
               Jäsenvaltioiden liikevaihtoverolainsäädännön yhdenmukaistamisesta — yhteisön alueelle sijoittautumattomille verovelvollisille suoritettavaa arvonlisäveron palautusta koskevat yksityiskohtaiset säännöt — 17.11.1986 annetun kolmannentoista neuvoston direktiivin 86/560/ETY 1 artiklan 1 alakohtaa on tulkittava siten, että yhtiön taloudellisen toiminnan kotipaikka on paikka, jossa yhtiön yleisen liikkeenjohdon keskeiset päätökset tehdään ja jossa sen keskushallinto toimii.
            
         
      (1)  EUVL C 201, 7.8.2004.